بورون ایستیلیگینین، اینسانین دوز دانیشیب دانیشمادیغینی گؤستردیگی اورتایا چیخدی.
ایسپانیاداکی گرانادا اونیورسیته‌سین‌دن بیلیم اینسانلارینین ایشتیراکی ایله یئریدیلن چالیشمادا، اینسانلارین یالان دانیشاندا، بورونلارینین ایستیلیگینین دوشدوگو معین ائدیلدی.
تسته قاتیلانلارین یوزده ۸۰نینده دوغرولانان اویقولامانین، اینسانلارین دوغرو دئییب دئمه‌دیگینین تعین ائدیلمه‌سینده ایستیفاده‌ ائدیله‌بیله‌جک بیر یؤنتم اولدوغو اثباتلانمیش اولدو.
تست سیراسیندا، دَنَک‌لردن(تسته قاتیلانلاردان) تلفن ائدیب یاخینلارینا یالان دانیشمالاری طلب اولوندو.
گؤنول‌لولر، ترمال جیهازلار واسطه‌سیله ایزله‌نمه‌یه آلیندی.
قیزیل اؤته‌سی گؤرونتولرده، یالان دانیشان شخصلرین بورون ایستیلیگینین ۱.۲ درجه آشاغی دوشدویو و آلین ایستیلیگینین ایسه بیر یاریم درجه یوکسلدیگی معین ائدیلدی.
بیلیم اینسانی امیلیو گومز میلانویا گؤره، بورون ایستیلیگینده آزالما یالان دانیشماغا چالیشان اینسانین یاشادیغی هیجان‌دان قایناقلانیر.
بونونلا برابر، یالان سؤیلندیگی زامان آرتان ذهنی چالیشما، آلین ایستیسین‌ده یوکسلمه‌یه سبب اولور.
میلانو، بو یؤنتیمین یالان ددکتوروندان یوزده اون داها دوز نتیجه وئردیگینی سؤیله‌دی.
